Lyke van man, vrou, 4 kinders in Thaba Nchu gekry | Netwerk24
27 Mei 2021 07:21
'n Geregtelike doodsondersoek is Woensdag geopen nadat die polisie in Thaba Nchu op die lyke van ses mense, oënskynlik van dieselfde gesin, afgekom het.
Kol. Thandi Mbambo, polisiewoordvoerder in die Vrystaat, sê 'n werknemer van 'n plaaslike hardewarewinkel het Woensdag omstreeks 12:30 by die polisiekantoor in Thaba Nchu om hulp gaan aanklop nadat sy werkgewer vir tien dae nie by die winkel opgedaag het nie.
"Die polisie het by die werkgewer se huisadres gaan ondersoek instel en die deure gesluit gevind. Polisielede het deur 'n venster toegang tot die huis gekry en op die lyke van ses mense afgekom," het Mbambo gesê.
"Die lyke van 'n man van in sy 40's, twee dogters van omtrent agt en tien jaar oud, sowel as 'n seun van omtrent drie jaar oud, is gevind. By verdere ondersoek is die lyk van 'n 38-jarige vrou en dié van nog 'n seun van 11 jaar oud in die badkamer van die huis gevind."